Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: Transfer) kivételével –, továbbá a postáról szóló 2003. évi CI. törvény 4. §-a (1) bekezdésének d) pontja szerinti
Paragraph Index: 1767

3. Az elszámolt ügyletek értékadatait ügylettípusonként a következõképpen kell meghatározni: Derivatív ügyletek: Az értékadatokat az alapul szolgáló termék (a továbbiakban: alaptermék) piaci értéke alapján kell meghatározni. Az opciós ügyleteket az alaptermék lehívási ára (tehát nem az opciós díj) alapjánkell számba venni. Határidõs ügyletek esetében az alaptermék tranzakciókori piaci értékét, notional határidõs kontraktusok esetében magának a határidõs ügyletnek a tranzakciókori piaci értékét kell figyelembe venni. Az értékadatok megállapításához a vonatkozó nap végi ár, vagy a havi átlagár is alkalmazható. Repo ügyletek: Az értékadatokat a pénzügyi oldal alapján kell meghatározni. A számbavételnél a repo kamatot nem, csak a repo vételárat kell figyelembe venni. Értékpapír ügyletek: Az értékadatokat tranzakciós értéken kell szerepeltetni. A fizetés nélküli ügyleteket az értékpapírok piaci értékén kell számba venni. Piaci értékként az adott értékpapír havi átlagos piaci értéke is használható. Abban az esetben, ha piaci érték nem áll rendelkezésre, az adott értékpapír legutolsó ismert árát kell figyelembe venni.

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes